यह बेहद ही दुर्भाग्यपूर्ण और शर्मनाक है कि यूपी पुलिस ने लड़कियों के साथ हुई छेड़छाड़ की शिकायत पर एक्शन लेने कि बजाए सारी हदों को पार करते हुए कानून और नियमों की उपेक्षा की और रात के वक्त छात्राओं के छात्रावास में जाकर उनपर बर्बर तरीक़े से लाठीचार्ज किया।
प्रेस कॉंफ्रेंस को सम्बोधित करते हुए पार्टी के वरिष्ठ नेता और राष्ट्रीय प्रवक्ता आशुतोष ने कहा कि ‘बीएचयू की छात्राएं सिर्फ़ यही मांग कर रही थी कि जो लोग लड़कियों के साथ छेड़खानी करते हैं उनके ख़िलाफ़ कार्रवाई की जाए लेकिन यूनिवर्सिटी प्रशासन ने बजाए लड़कियों की शिकायत पर एक्शन लेने के उल्टा लड़कियों के उपर ही बर्बर तरीक़े से लाठीचार्ज करा दिया।‘
‘विश्वविद्यालय की एक छात्रा के साथ कुछ लड़कों ने छेड़छाड़ की थी और ये छात्राए सिर्फ़ अपनी सुरक्षा की मांग को लेकर ही प्रदर्शन कर रही थीं लेकिन केंद्र की बीजेपी सरकार के अंतर्गत आने वाले विश्वविद्यालय प्रशासन और राज्य की बीजेपी की ही सरकार के अंतर्गत आने वाली पुलिस ने मिलकर निर्दोष और अपनी सुरक्षा की मांग कर रही लड़कियों पर बर्बर तरीक़े से लाठियां बरसा दीं और 1200 छात्राओं के ख़िलाफ़ ही एफ़आईआर दर्ज़ कर दी।
छात्राओं पर बर्बर तरीक़े से लाठीचार्ज कराना उत्तर प्रदेश की बीजेपी सरकार के अमानवीय चेहरे को उजागर करता है।
‘इससे पहले चाहे यूपी में ही अस्पतालों में ऑक्सीजन की कमी की वजह से हुई मौतें हों या फिर पंचकुला में डेरा समर्थकों द्वारा आगजनी और तोड़फोड़ किया जाना हो, हर जगह बीजेपी की सरकारें पूरी तरह से निष्किर्य और निक्कमी साबित हो रही हैं।‘
प्रेस कॉंफ्रेंस को आप यहां नीचे दिए गए वीडियो में देख सकते हैंः
hin_Deva hin_Deva hin_Deva awa_Deva hin_Deva hin_Deva